stanford-oval/wikipedia huggingface dataset:
Hokkaidonsusi

| Hokkaidonsusi |
| --- | --- |
 Täytetty hokkaidonsusi
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Koiraeläimet Canidae
Suku::  Koirat Canis
Laji::  Susi lupus
Alalaji::  hattai
Kolmiosainen nimi
 Canis lupus hattai  Kishida, 1931 
Synonyymit
 Canis lupus rex (Pocock, 1935) 
Katso myös
   Hokkaidonsusi Wikispeciesissä   Hokkaidonsusi Commonsissa 
Infobox OKNimi-testi OK: 
Hokkaidonsusi[lähde? ] (Canis lupus hattai) on sukupuuttoon kuollut suden alalaji, joka eli Kishidassa Japanissa.
Hokkaidonsudella oli pitkänomainen kuono, ja eläin oli kuonosta hännänpäähän 100–190 senttimetriä pitkä. Hännän pituus oli 50–70 senttiä. Hokkaidonsuden turkin väri oli yleensä ruskea, tummanruskea, vaaleanruskea, ruskeanharmaa, punaruskea tai likaisenruskea.
Hokkaidonsusi kuoli sukupuuttoon 1800-luvun lopussa liiallisen metsästyksen ja elintilojen vähentymisen takia. Hokkaidonsuden lisäksi toinenkin Japanissa elänyt suden alalaji, japaninsusi (Canis lupus hodophilax), on hävinnyt.
Aiheesta muualla

Tunturisusi.com: suden alalajit (anonyymi yksityinen sivusto)
Inakari (Tornio)

Inakari ja Kataja
Kartta saaresta
| --- | --- |
Sijainti:  65°42′N, 024°10′E, Tornio, Haaparanta Lappi, Norrbotten Suomi, Ruotsi
Vesialue:  Pohjanlahti 
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Inakari ja Kataja olivat alun perin kaksi eri saarta, jotka nykyään muodostavat yhden saaren Perämeren pohjukassa Tornion ja Haaparannan edustalla. Suomen ja Ruotsin raja kulkee saaren poikki, ja saarella sijaitsee Ruotsin itäisin maapiste.
Vuoden 1891 kartassa saaret olivat erilliset ja valtionraja kulki saarten välistä: Inakari oli Suomen puolella ja Kataja Ruotsin puolella.
Saari on matala ja matalarantainen. Suomen puolella länsirannalla on rakennuskeskittymä. Saarta peittää pääasiassa lehtipuiden muodostama metsikkö. Inakarin kaakkoispuolella sijaitsee pieni Posin saari.
Suullisten lähdetietojen mukaan Inakarin itäpuolella laivaväylän tuntumassa merenpohjassa kerrotaan olevan laivanhylky. Samoin saaren eteläpuolella on kerrottu lepäävän laivanhylyn.
Hokan-kielet

Hokan-kielet
Hokan-kielet on hypoteettinen Amerikan alkuperäiskielten kielikunta, johon kuuluu noin kymmenen pääosin Yhdysvaltain Kalifornian ja Arizonan osavaltioiden sekä Meksikon Baja Californian pienempää kieliryhmää. Koska toistaiseksi ei kuitenkaan ole esitetty vakuuttavaa näyttöä näiden kielten välisestä suhteesta, kielikunnan olemassaolo on epätodennäköistä. Jotkut kielitieteilijät ovat lisäksi ehdottaneet kaukaista sukulaisuutta muskogee- ja siouxkieliin.
Hokan-kielten nimitys on keinotekoinen ja pohjautuu löyhästi "kahta" merkitseviin sanoihin eri hokan-kielissä: *xwak kantajumassa, c-oocj [koːkx] serissä, ha'k achumawissa jne.
Luokittelu

Hokan-kieliin luokitellaan yleensä seuraavat kieliryhmät:
Juma-kielet
Delta-Californian-kielet
Cocopa
Kumiai
River Yuman -kielet
Maricopa
Mohave
Quechan (Yuma)
Upland Yuman -kielet
Havasupai-Walapai-Yavapai
Paipai (Akwa'ala)
Cochimi
Kiliwa
Esselen
Kahikielet
Karuk
Palaihnihan-kielet
Achumawi
Atsugewi
Shasta
Chimariko
Yana
Pomokielet
Läntiset pomokielet
Keskipomo
Kashaya
Pohjoispomo
Eteläpomo
Itäpomo
Kaakkoispomo
Koillispomo
Salinan-seri-kielet
Chumash
Salinan
Seri
Tekistlateekkikielet
Lowland Chontal of Oaxaca
Sierra Chontal of Oaxaca
Washo
Howard Zinn

Howard Zinn (2009)
Howard Zinn (24. elokuuta 1922 New York, Yhdysvallat – 27. tammikuuta 2010 Santa Monica, Yhdysvallat) oli yhdysvaltalainen historioitsija, historian professori, yhteiskuntatieteiden professori, ihmisoikeusaktivisti, yhteiskuntakriitikko ja näytelmäkirjailija. Hänen tunnetuin teoksensa on bestseller A People's History of the United States. Howard Zinn oli tunnettu yhteiskunnallinen keskustelija ja sodanvastustaja Yhdysvalloissa. Hän piti luentoja ja viimeksi hän oli otsikoissa vastustaessaan Irakin sotaa. Zinn kuoli 87-vuotiaana sydäninfarktiin.
Lapsuus ja nuoruus

Zinn syntyi Brooklynissä asuneeseen työläisperheeseen ja kasvoi siinä ympäristössä. Nuoruudessaan Zinn toimi satamatyöläisenä. Perhe oli köyhä ja Zinn kertoi ettei kotitaloudessa ollut ainuttakaan kirjaa. Ensimmäisen kirjansa, joka oli Tarzan ja Oparin aarteet, Zinn löysi kadulta. Kun vanhemmat havaitsivat innostuksen kirjoihin he ostivat pojalleen Charles Dickensin tuotantoa. Zinn itse kertoi lapsuudestaan elämäkertadokumentissa You Can´t Be Neutral On a Moving Train.
Zinn osallistui toiseen maailmansotaan USA:n ilmavoimien pommikonemiehistössä 1943–1945. Zinn oli mukana pommituslennolla, jossa Yhdysvallat käytti ensimmäisen kerran napalmia. Zinn kertoi laivueensa pommittaneen saksalaisia, jotka olivat ranskalaisessa kaupungissa odottamassa sodan loppua. Pommituksessa kuoli saksalaisten lisäksi ranskalaisia siviilejä. Myöhemmin Zinn kertoi pommituslentojen panneen alulle hänen pasifisminsa, sillä myöhemmin hän näki, mitä tuhoa pommit tekivät saksalaisissa kaupungeissa. Tuosta kokemuksesta kumpusi hänen näkemyksensä ”että ei ole olemassa oikeutettua sotaa”.
Koulutus ja aktivismi

Howard Zinn suoritti B.A. (Bachelor of Arts) -tutkinnon New Yorkin yliopistossa, minkä jälkeen hän jatkoi opiskelua Columbian yliopistossa, jossa hän suoritti filosofian tohtorin tutkinnon 1958. Zinn jatkoi uraansa historian professorina Spelman Collegessa (1959–1963) ja yhteiskuntatieteiden professorina Bostonin yliopistossa (1964–1988). Zinn oli vieraileva professori myös muun muassa Pariisin yliopistossa.
FBI:n raportin mukaan Zinn liittyi kommunistipuolueeseen vuonna 1949 ja oli jäsen 1950-luvun alkuvuosina. FBI:n kuulusteluissa Zinn kielsi jäsenyyden. Ihmisoikeusaktivisminsa Zinn aloitti Spelman Collegessa liittymällä mustille oikeuksia vaatineeseen kansalaisoikeusliikkeeseen (1955–1968). Zinn toimi neuvonantajana Student Nonviolent Coordinating Committeessa (SNCC), joka oli yksi kansalaisoikeusliikkeen pääorganisoijista. Toimintansa takia Zinn erotettiin Spellman Collegesta vuonna 1963, ja hän siirtyi Bostonin yliopistoon, jossa hänestä tuli merkittävä Vietnamin sodan vastustaja.
A People's History of the United States

Howard Zinnin tunnetuin kirja on A People's History of the United States. Se on valtavirtahistoriasta poikkeava kuvaus, joka keskittyy muun muassa intiaanien, naisten ja työläisten asemaan Yhdysvaltojen historiassa. Kritiikkiä kirjaa kohtaan on esitetty siitä, että se kriitikoiden mukaan ylikorostaa luokkaeroja ja esittää valtaa pitävien tavoitteet liian synkkinä. Kirja julkaistiin vuonna 1980 ja sitä on myyty yli miljoona kappaletta.
Vuonna 2003 Zinn sai Prix des Amis du Monde Diplomatique -palkinnon kirjansa ranskankielisestä versiosta.
Muita poliittisia kannanottoja

Zinn otti korkeasta iästään huolimatta yhä kantaa polttaviin poliittisiin kysymyksiin. Vuonna 2004 Zinn osallistui kirjeeseen, joka lähetettiin Venezuelan presidentille Hugo Chavezille. Kirjeessä Zinn ja muun muassa Naomi Klein, Jesse Jackson ja Dennis Kucinich ilmaisivat tukensa ja solidaarisuutensa Chavezin ajamille sosiaaliohjelmille.
Vuoden 2008 Yhdysvaltain presidentinvaaleissa Zinn ilmoitti kannattavansa Barack Obamaa, koska kertoi näkevänsä Obamassa orastavan uudistusten mahdollisuuden. Zinn myös huomautti, että vain voimakas kansanliike auttaisi vauhdittamaan Obaman lupaamia uudistuksia ja saisi aikaan todellisia muutoksia.
Zinn kritisoi Obaman saamaa Nobelin rauhanpalkintoa sanoen, että palkinto tulisi jakaa saavutusten ja sodan päättämisen myötä. Obaman Zinn katsoi antaneen pelkkiä lupauksia ja samalla jatkaneen kuolettavia sotia Irakissa, Afganistanissa ja Pakistanissa.
Aiheesta muualla

Kuvia tai muita tiedostoja aiheesta Howard Zinn Wikimedia Commonsissa
Viralliset sivut (Arkistoitu – Internet Archive)
The New York Times - Howard Zinn, Historian, Is Dead at 87
Los Angeles Times - Howard Zinn dies at 87; author of best-selling 'People's History of the United States'
The Washington Post - Howard Zinn, author of 'People's History of the United States,' dies at 87
The Guardian - Howard Zinn's lesson to us all
The Independent - Howard Zinn: Historian whose criticisms of American social policy made him a hero of the Left
A People's History of the United States online-versiona
Hannu Reime: "Sodat eivät ratkaise ongelmia"
Ikatan ydinvoimalaitos

| Ikatan ydinvoimalaitos |
| --- | --- |

Tyyppi:  Ydinvoimala
Polttoaine:  Uraani, MOX
Teho:  1 456 MW
Omistaja:  Shikoku Electric Power Company
Sijainti:  Ikata, Ehimen prefektuuri, Japani
Koordinaatit:  33°29′27″N, 132°18′41″E
Ikatan ydinvoimalaitos (jap. 伊方発電所, Ikata hatsudensho) on Japanissa Ehimen prefektuurin Ikatassa sijaitseva ydinvoimalaitos. Se on ainoa ydinvoimala Shikokun saarella.
Ydinvoimala oli vasta toinen laitos, jossa reaktoreja käynnistettiin Fukushiman ydinvoimalaonnettomuuden jälkeen. Kolmosreaktori käynnistettiin elokuussa 2016.
Reaktorit

Ydinvoimalassa on seuraavat reaktorit:
| Nimi | Reaktorityyppi | Teho | Polttoaine | Käyttöönottovuosi | Käytöstäpoistovuosi |
| --- | --- | --- | --- | --- | --- |
| 1 | PWR | 566 MW | Uraani | 1977 | 2016 |
| 2 | PWR | 566 MW | Uraani | 1982 | 2018 |
| 3 | PWR | 890 MW | MOX | 1994 | Käytössä |
Huhmarlampi (Pihtipudas)

| Huhmarlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°17′31″N, 26°04′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskujoki:  suo-oja Kolkkuun 
Järvinumero:  14.475.1.009
Mittaustietoja
Pinnankorkeus:  156,1 m  
Pituus:  290 m  
Leveys:  140 m  
Rantaviiva:  0,689 km  
Pinta-ala:  2,78 ha  
Tilavuus:  0.000039 km³ 
Keskisyvyys:  1,39 m  
Suurin syvyys:  1,9 m  
Saaria:  ei saaria 
 fiHuhmarlampi 
Huhmarlampi  on Keski-Suomessa Pihtiputaalla  Kolkun lähellä sijaitseva lampi.
Maantietoa

Lampi on 290 metriä pitkä, 140 metriä leveä, ja sen pinta-ala on 2,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 38 600 kuutiometriä. Sen keskisyvyys on 1,4 metriä ja suurin syvyys on 1,9 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Kolkunjoen valuma-alueeseen (14.475) se kuuluu. Lammen vedenpinnan korkeus on 156,1 metriä mpy.
ITF Masala

ITF Masala on Kirkkonummen Masalassa toimiva taekwondo-seura, joka on perustettu 6.11.2011. ITF Masala on ITF Taekwon-Do Liiton jäsen.
Seurassa on 80 jäsentä (27.8.2017). Seuran urheilijat ovat voittaneet useita EM-mitaleita.
ITE-taiteen kannatusyhdistys – ITE

ITE-taiteen kannatusyhdistys – ITE ry on Maaseudun Sivistysliiton ja Kansanmusiikkisäätiön aloitteesta vuonna 2004 perustettu yhdistys, jonka tehtävänä on edistää suomalaisen nykykansantaiteen eli ITE-taiteen asemaa, toimintaa ja kokoelmatyötä. Yhdistyksen hallitus toimii kehittäjänä ja asiantuntijana ITE-taiteen alalla käytännön työtä tekevien organisaatioiden ja toimijoiden kanssa Suomessa ja kansainvälisesti. Yhdistys tukee K.H. Renlundin museon ja Maaseudun Sivistysliiton ylläpitämän ITE-museon toiminnan kehittämistä liikkuvana nykykansantaiteen museona.
ITE ry:n puheenjohtajana toimii taiteilija, professori Veli Granö, varapuheenjohtajana ITE-amanuenssi Elina Vuorimies ja sihteerinä kulttuurituottaja Raija Kallioinen. Muut hallituksen jäsenet ovat amanuenssi Vesa Anttila, taiteen tohtori, tutkija Minna Haveri, graafikko Kimmo Heikkilä, kulttuurijohtaja Helka Ketonen ja emeritusprofessori Seppo Knuuttila.
Yhdistyksen kotipaikka on Helsinki. Yhdistyksessä oli vuoden 2015 lopussa 24 henkilöjäsentä.
Chris Poland

| Chris Poland |
| --- | --- |
 Chris Poland vuonna 2005
Henkilötiedot
Syntynyt: 1. joulukuuta 1957 (ikä 66)
Ammatti:  muusikko
Muusikko
Aktiivisena:  1983–
Tyylilajit:  thrash metal 
Soittimet:  kitara bassokitara
Yhtyeet:  Megadeth (1984–1987, 2004) Damn the Machine (1993) Ohm (2002–) Mumbo's Brain (1994–1996) Omphrey (2008–) The New Yorkers (1977–1982)
Levy-yhtiöt:  useita
Aiheesta muualla
www.chrispoland.com
  [ Muokkaa Wikidatassa ] [ ohje ]  
Christopher ”Chris” Poland (s. 1. joulukuuta 1957 Dunkirk, New York, Yhdysvallat) on yhdysvaltalainen kitaristi, joka toimi Megadeth-yhtyeen soolokitaristina vuosina 1984–1987.
Uran varhaiset vaiheet (1977–1983)

Poland aloitti kitaransoiton ollessaan lukiossa. Hänen ensimmäinen yhtyeensä oli jazzia soittava Welkin. Poland muutti Los Angelesiin vuonna 1977. Los Angelesissa hän liittyi The New Yorkers -yhtyeeseen, johon kuuluivat hänen lisäkseen saksofonisti Don Roper, bassokitaristi Robert Pagliari, kitaristi Stu Samuelson sekä Stun veli, rumpali Gar Samuelson, joka liittyi myöhemmin Megadethiin yhtäaikaisesti Polandin kanssa. The New Yorkers nousi kovaan suosioon Los Angelesissa.
Ura Megadethissa (1984–1987)

Poland liittyi Dave Mustainen perustamaan thrash metal -yhtye Megadethiin vuonna 1984. Hän oli katsomassa yhtyettä eräällä klubikeikalla, ja huomasi hänen vanhan tuttunsa Gar Samuelsonin soittavan rumpuja. Keikan loputtua Poland meni juttelemaan yhtyeen jäsenten kanssa takahuoneeseen. Pian Mustaine valitsi Polandin yhtyeen uudeksi kitaristiksi Samuelsonin kerrottua hänen taidoistaan ja suositeltuaan häntä.
Vuonna 1985 Megadeth julkaisi debyyttialbuminsa, joka kantoi nimeä Killing Is My Business... And Business Is Good! Albumin tiimoilta Megadeth alkoi saada vähitellen suosiota, ja pääsi kiertämään Yhdysvaltoja 72 viikon ajaksi albumin kiertueella. Kiertueen jälkeen Poland erosi yhtyeestä hetkeksi aikaa, sillä kiertueen pituus oli polttanut hänet loppuun. Poland korvattiin hetkellisesti Mike Albertilla. Albert kuitenkin lähti yhtyeestä pikaisen visiittinsä jälkeen kun Poland palasi yhtyeeseen sen alkaessa äänittämään uutta studioalbumiaan. Vuonna 1986 julkaistu Megadethin toinen studioalbumi oli edeltäjäänsä suurempi menestys, mutta albumin nauhoittamisen jälkeen Poland ja Samuelson olivat sortuneet huumeisiin.
Kun Megadeth aloitti uuden kiertueensa vuoden 1986, Polandin huumeriippuvuus oli todella paha. Hän yritti päästä päihdeongelmistaan eroon kiertueen päätyttyä. Mustaine kuitenkin kertoi Polandille ja Samuelsonille, että yhtyeen olisi parempi jatkaa ilman heitä.
Sooloura ja lyhytikäisiin projekteihin siirtyminen (1990–1999)

Poland julkaisi ensimmäisen sooloalbuminsa vuonna 1990. Return to Metalopolis menestyi kohtalaisesti listoilla ja se uudelleenjulkaistiin vuonna 2002. Chrisin veli Mark Poland soitti albumilla rumpuja. Poland kiersi Yhdysvaltoja albumin kiertueella noin puoli vuotta, jonka jälkeen hän jätti soolouran hetkellisesti siirtyessään lyhytikäisiin projekteihin.
Poland perusti vuoden 1993 alussa vuoden kestäneen projektin, Damn the Machinen. Yhtye levytti ainoastaan yhden albumin, Damn the Machinen hieman ennen hajoamistaan. Vuonna 1994 Poland liittyi Mumbo's Brain-nimiseen yhtyeeseen, jonka kanssa levytti vuonna 1995 julkaistun albumin Excerpts From the Book of Mumbo. Poland erosi yhtyeestä vuonna 1996 ja vietti hiljaiseloa koko 90-luvun lopun.
Soolouran uusi alku (2000-)

Poland aktivoitui musiikkibisneksessä vuonna 2000 julkaistessaan ensimmäisen sooloalbuminsa 10 vuoteen. Polandin toinen sooloalbumi, Chasing the Sun menestyi edelleen tavallisella myyntitahdilla edeltäjänsä jalanjäljillä. Aktiivisen soolouransa johdosta Poland on Megadethin toinen jäsen, joka on yhtyeestä eroamisensa jälkeen pysytellyt kiinni musiikkibisneksessä. Toinen on Marty Friedman, jonka kanssa Poland myöhemmin esiintyi.
Vuoden 2000 lopulla Poland julkaisi soolokokoelman Rare Trax. Poland myös esiintyi samalla lavalla entisten Megadeth-muusikoiden Nick Menzan ja Marty Friedmanin kanssa. Vuonna 2002 Poland toi markkinoille uuden painoksen soolodebyytistään Return to Metapolis. 
Vuonna 2003 Poland liittyi Lamb of God -yhtyeen sessiokitaristiksi ja soitti sooloja yhtyeen kahdelle albumille, As the Palaces Burn ja Ashes of the Wake. 
Samana vuonna Polandin perustama yhtye OHM julkaisi debyyttilevynsä OHM, ja albumia seurasivat myös kolme muuta studiolevytystä: "Live" On KPFK 90.7 FM (2004), Amino Acid Flashback (2005) ja Circus of Sound (2008). 
Vuonna 2007 Poland julkaisi sooloalbuminsa, joka sisälsi livemateriaalia. Albumin nimi oli Return to Metalopolis – Live. 
Poland oli mukana myös vuonna 2009 ilmestyneellä Led Zeppelin -tribuuttialbumilla.
Lyhyt paluu Megadethiin (2004)

Vuonna 2004 Dave Mustaine pyysi Polandia soittamaan kitaraa Megadethin kymmenennelle studioalbumille The System Has Failed. Mustaine ja Poland kuitenkin sopivat Polandin olevan ainoastaan studiomuusikon roolissa, sillä Mustaine oli päättänyt valita tulevan kiertueen kitaristiksi Glen Droverin. Poland oli kuitenkin tyytyväinen päästessään soittamaan albumille.
Diskografia

| --- | --- |
 Sooloalbumit Return to Metalopolis (1990,  Enigma Records)  Chasing The Sun (2000,  Grooveyard)  Rare Trax (Chris Poland) (Rare Trax, kokoelma 2000)  Return to Metapolis – Live (2007) Megadeth Killing Is My Business... And Business Is Good! (1985,  Combat Records)  Peace Sells... But Who's Buying? (1986,  Capitol Records)  Capitol Punishment: The Megadeth Years (2000,  Capitol Records, kokoelma)  The System Has Failed (2004,  Sanctuary Records)  Greatest Hits: Back To The Start (2005,  Capitol Records, EMI, kokoelma)  Warchest (2007,  EMI, Capitol Records, kokoelma)}  Anthology: Set the World Afire (2008,  Capitol Records, kokoelma) OHM OHM (2003)  "Live" On KPFK 90.7 FM (2004)  Amino Acid Flashback (2005)  Circus of Sound (2008) :  Lamb of God As the Palaces Burn (2003,  Prosthetic Records, Epic Records, Black Market Activities)  Ashes of the Wake (2004,  Epic Records) Damn the Machine Damn the Machine (1993) Mumbo's Brain Excerpts from the Book of Mumbo (1995) OMPHREY Omphrey (2009) Muut julkaisut Eri esittäjiä: Guitars That Ate My Brain (2009)  Eri esittäjiä: Misty Mountain Hop: A Millennium Tribute to Led Zeppelin (2009) 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chris_Poland
Käännös suomeksi
Henning Kvitnes

| Henning Kvitnes |
| --- | --- |

Henkilötiedot
Syntynyt: 13. toukokuuta 1958 (ikä 66) Halden, Norja
Ammatti:  laulaja-lauluntekijä
Aiheesta muualla
www.henningkvitnes.no
  [ Muokkaa Wikidatassa ] [ ohje ]  
Henning Kvitnes (s. 13. toukokuuta 1958 Halden) on norjalainen laulaja-lauluntekijä. Hän löi läpi Saturday Cowboys -yhtyeessä (alun perin nimeltään The Young Lords) 1980-luvun alussa. Sen jälkeen Kvitnes julkaisi kaksi albumia Next Step -yhtyeen ja kolme albumia Little Eden -yhtyeen kanssa ennen siirtymistään soolouralle 1991. Tuolloin hän myös vaihtoi laulukielen englannista norjaksi.
Albumit > Next Step

The Tunnel (1982)
Open Road (1982)
Albumit > Little Eden

Back To...Little Eden (1987)
Solitude Road (1988)
Everyday Life (1989)
Albumit > Sooloalbumit

Veien hjem (1991)
Postcards From Life (1993)
Godt vann (1995)
Tida bare kom - de beste so far (1996)
Evig eies (kun et dårlig rykte) (1997)
Heartland (1999)
Scandicana (2001)
På godt norsk (2003)
Bare vente litt på sjelen (2004)
Ut av veggen (2005)
Stemmer i gresset (2007)
Tid for latskap (2009)
For sånne som oss (2010)
Ingen tid å miste (2012)
Jada, vi elsker... (2014)
60 runder rundt sola (2018)
Ut å vekke sola - 20 sommersanger (2021)
Aiheesta muualla

Kuvia tai muita tiedostoja aiheesta Henning Kvitnes Wikimedia Commonsissa
ITF

ITF voi tarkoittaa ainakin seuraavia asioita:
International Tennis Federation
International Taekwon-Do Federation
International Transport Workers' Federation, Kansainvälinen Kuljetustyöväen Liitto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ITF”, voi hakea sivunnimihaulla, laajalla sivunnimihaulla tai tekstihaulla.
ITHF

ITHF on lyhenne, joka voi tarkoittaa seuraavia:
ITHF, pöytäjääkiekon kansainvälinen katto-organisaatio
ITHF, International Tennis Hall of Fame
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ITHF”, voi hakea sivunnimihaulla, laajalla sivunnimihaulla tai tekstihaulla.
Hietalituruoho

| Hietalituruoho |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Lituruohot Arabidopsis
Laji::  arenosa
Kaksiosainen nimi
 Arabidopsis arenosa  (L.) Lawalrée 
Synonyymit
 Arabis arenosa (L.) Scop.  Cardaminopsis arenosa (L.) Hayek  Sisymbrium arenosum L. (1753) 
Katso myös
   Hietalituruoho Commonsissa 
Infobox OKVirheellinen NIMI-arvo: 
Hietalituruoho eli hietapitkäpalko (Arabidopsis arenosa, aiemmin Cardaminopsis arenosa) on yksi-, kaksi- tai harvoin monivuotinen ristikukkaiskasvilaji. Lajin suomenkielinen nimi on muuttunut nykyiseksi 2010-luvun lopussa, kun laji on siirretty hietapitkäpaloista lituruohoihin sukujen yhdistämisen seurauksena.
Hietalituruoho kasvaa alun perin Keski- ja Itä-Euroopassa.
Ulkonäkö

Kasvi muistuttaa lähilajeistaan erityisesti samaan sukuun kuuluvaa ruotsinlituruohoa (ruotsinpitkäpalkoa). Hietalituruoholla kukat ovat hieman suuremmat kuin ruotsinlituruoholla ja ruusukelehdet liuskaisemmat.
Hietalituruoho kasvaa 15–30 senttimetriä korkeaksi. Varsi on pysty, haarova, alaosasta karvainen, monesti sinipunainen. Kasvi on usein monivartinen. Ruusukelehdet ovat parijakoisia tai -osaisia ja niissä on iso päätöliuska. Ruusukelehdet ovat karvaisia. Varsilehdet ovat isohampaisia, ylimmät voivat olla lähes hampaattomia.
Kukinto on tukilehdetön terttu. Kukat ovat kaksineuvoisia, verho- ja terälehtiä on neljä kappaletta. Terälehdet (5–8 millimetriä) ovat leveitä, valkoisia tai punertavia, verholehtiä pidempiä. Heteitä on kuusi (neljä pitkää ja kaksi lyhyttä). Sikiäin on kaksilokeroinen, kehänpäällinen. Hedelmänä on monisiemeninen litu. Lidut (2–4 cm) ovat hieman käyriä, 4–5 kertaa lituperän pituisia.
Hietalituruoho Suomessa

Suomessa hietalituruoho kasvaa uustulokkaana, joka on yleisempi maan pohjoisosassa, niukempi maan eteläosassa. Sen kasvupaikkoja ovat etenkin liikennealueet, kuten rautatiet, satamat ja tienvarret. Sitä esiintyy runsaimmin Oulu–Tornio–Rovaniemi -välillä. Laji levisi Pohjois-Suomeen erityisesti saksalaisena sotatulokkaana toisen maailmansodan aikana. Hietalituruoho on nimetty Oulun kaupungin nimikkokasviksi.
I Wanna Be Where You Are

| ”I Wanna Be Where You Are” Michael Jackson |
| --- | --- | --- |

Singlen tiedot
 Albumilta: Got to Be There
 Äänitetty : 1971
 Julkaistu: 2. toukokuuta 1972
 Tuottaja(t): Hal Davis
 Tyylilaji: soul, psychedelic soul
 Kesto: 06.15
 Levy-yhtiö: Motown
Michael Jacksonin muut singlet
| ”Rockin’ Robin” 1972 | ”I Wanna Be Where You Are” 1972 | ”Ain’t No Sunshine” 1972 |
I Wanna Be Where You Are on yhdysvaltalaisen laulajan Michael Jacksonin kolmas single, joka julkaistiin hänen soolouransa esikoisalbumilta Got to Be There toukokuussa 1972. Kappale nousi toiseksi Yhdysvaltain Billboard-listalla Hot R&B/Hip-Hop Songs.
Kappaleet

A) ”I Wanna Be Where You Are” – 3:16
B) ”We’ve Got a Good Thing Going” – 2:59
Listasijoitukset

| Lista (1972) | Sijoitus |
| --- | --- |
Hot R&B/Hip-Hop Songs: 2.
Cashbox: 7.
Billboard Hot 100: 16.
Turkin Top-20: 87.